Penklinė
Penklinė, arba penkių linijų sistema – penkios lygiagrečios gulsčios linijos natoms žymėti. Vienas svarbiausių natorafijos elementų. Linijos skaičiuojamos nuo apačios. Natos (ir pauzės) gali būti užrašomos ant linijų arba tarp jų, penklinės viršuje arba apačioje, taip pat ant pridėtinių linijų (pridėtinės linijos rašomos kiekvienai natai atskirai). Penklinės pradžioje paprastai rašomas raktas (smuiko, alto, tenoro, baritono, boso ar kt.); jis nurodo konkretų natų aukštį. Jei reikia užrašomi tonaciją nurodantys prieraktiniai alteracijos ženklai (diezai ar bemoliai), pažymimas kūrinio metras. Penklinė taip pat gali būti naudojama tablatūrai užrašyti.